Ny Macbook Air med M4 lanceret

Apple har netop lanceret en ny version af MacBook Air, der primært byder på en opgradering af specifikationerne. I denne tidlige 2025-opdatering får den populære bærbare computer en ydeevnemæssig forbedring med den nye M4-chip.

Den største ændring er skiftet fra M3-processoren til en opdateret M4, der nu har en ti-kernet CPU med fire effektivitetskerner samt en ti-kernet grafikprocessor (GPU) også. Hukommelsesbåndbredden er øget til 120 GB/s, og MacBook Air fås nu med op til 32 GB RAM – en fordobling i forhold til tidligere modeller.

Samme design

Udover den forbedrede ydeevne forbliver de ydre designvalg uændrede. Brugerne kan stadig vælge mellem en 13,6-tommer eller 15,3-tommer Liquid Retina-skærm, og computeren er udstyret med to Thunderbolt/USB 4-porte samt trådløs forbindelse via Wi-Fi 6E og Bluetooth 5.3.

MacBook Air er Apples absolut mest solgte bærbare maskine. Den nye Air får en startpris på 9.499 kr. for 16GB hukommelse. Den kan nu også, som noget nyt, konfigureres med 32GB hukommelse.

Ny Macbook Air med M4 lanceret