Tim Cook kommer igen med hentydninger – denne gang formentlig om MacBook Air og iPad Air

Det er ved at blive en vane for Tim Cook at komme med hentydninger om kommende produkter – sidst var det den nye iPhone 16E, der var på vej – og denne gang er han igen på X for at komme med et hint om, at der er nyt på vej. Denne gang er det ikke enormt svært at gætte, hvad der er på vej, for rygterne har svirret i månedsvis om både en ny iPad Air og en ny MacBook Air. Og det er netop Air, der er temaet i det nye opslag på X:

This week. pic.twitter.com/uXqQaGNkSk
— Tim Cook (@tim_cook) March 3, 2025

Hvis rygterne taler sandt vil de to nye produkter være en iPad Air med M3 processor og en MacBook Pro med M4 processor. Det er altså ikke enorme opdateringer, men nærmere et par små forbedringer på det enkelte produkt. Men eftersom produkterne formentlig beholder samme priser er det naturligvis gode nyheder for dem, der er på markedet efter en ny MacBook Air eller iPad Air.

De to produkter bliver ikke nødvendigvis annonceret samtidig, da Apple godt kan lide at få så meget opmærksomhed som muligt, og derfor formentlig spreder annonceringerne ud over flere pressemeddelelser – det kan selvfølgelig også være, de laver om på det denne gang, men i hvert fald kan vi forvente besked via pressemeddelelser i morgen aften eller senest onsdag, hvis ellers Apple holder sig til den vanlige tidsplan.

Tim Cook kommer igen med hentydninger – denne gang formentlig om MacBook Air og iPad Air